אנדי גולדוורת'י

אנדי גולדוורת'י (באנגלית: Andy Goldsworthy, נולד ב-26 ביולי 1956) הוא פעיל איכות הסביבה, פסל וצלם בריטי שעבודותיו מאופיינות בשימוש בחומרי טבע תוך שילובם בסביבתם הטבעית. חלק ניכר מעבודותיו נעשה באמצעות איזון אבנים. גולדוורת'י הוא קצין במסדר האימפריה הבריטית.

חייו
בנו של פ' אלין גולדוורת'י (1929–2001), פרופסור למתמטיקה שימושית באוניברסיטת לידס. 
אנדי גולדוורת'י נולד בצ'שייר וגדל בלידס, במערב יורקשייר, בבית שנמצא בשולי החגורה הירוקה, אזור טבעי ולא בנוי. מגיל 13 הוא עבד בחווה, ואת העבודה החזרתית שבחווה הוא השווה לחזרתיות ולקצב שבמלאכת הפיסול.

גולדוורת'י למד אמנות במכללה לאמנות ברדפורד (1974–1975) ובטכניון של פרסטון בלנקשייר  (1975–1978) (כיום אוניברסיטת מרכז לנקשייר), שם קיבל תואר ראשון.

לאחר שעזב את המכללה, חי ביורקשייר, לנקשייר וקאמבריה. בשנת 1985, עבר לדמפרישייר  בסקוטלנד, ושנה מאוחר יותר לפנפוט. 
בשנת 1993 הוא קיבל תואר כבוד מאוניברסיטת ברדפורד וכיום הוא מרצה באוניברסיטת קורנל.
בשנת 2001 צולם סרט תיעודי אודות גולדוורת'י ועבודתו בשם "נהרות וגאות" (Rivers and Tides) בבימויו של תומאס ריידלשימר.

סגנון אמנותי
חומרי היצירה של גולדוורת'י הם חומרים מהטבע כמו פרחים, נטיפי קרח, עלים, בוץ, אצטרובלים, שלג, אבנים, ענפים, וקוצים והם מאופיינים בצבעוניותם וארעיותם. 
הוא צוטט באומרו: 
"אני חושב שזה אמיץ מאוד לעבוד עם פרחים ועלים ועלי כותרת אבל אני חייב. אני לא יכול לסנן את החומרים שאני עובד איתם. באחריותי לעבוד עם הטבע כמכלול." 

גולדוורת'י נחשב בדרך כלל כמייסד הטכניקה המודרנית של איזון סלעים (Rock balancing).

בעבודותיו הארעיות הוא מרבה להשתמש בידיו החשופות, שיניו וכלים מאולתרים, אולם עבור פסלים קבועים שלו הוא משתמש גם בכלים ממוכנים.
כמו "גג", "נהר אבן" ו"שביל באור ירח" (פטוורת', מערב סאסקס, 2002) ואת "אבני גיר" בדאונס דרום, ליד מערב דין, מערב סאסקס הוא השתמש גם במכונה.

הצילום ממלא תפקיד מכריע באמנות בשל ארעיותה. על פי גולדוורת'י "כל עבודה גדלה, נותרת, נרקבת – חלקים בלתי נפרד ממחזור החיים שלה שהתצלום מנציח ברגעי השיא, מסמן את הרגע שבו העבודה היא חיה בעוצמה מרבית."

גולדוורת'י יצר עבודה בשם "Drawn Stone" בהזמנת מוזיאון דה יאנג בסן פרנסיסקו אשר מתייחסת לרעידות האדמה התכופות וההשפעות שלהן. 
היצירה כללה סדק ענק במדרכה שהתפצל לסדקים קטנים יותר המשמשים כספסלים. הסדקים הקטנים נוצרו בפטיש, דבר שהוסיף מימד של חוסר ודאות בתהליך היצירה.

ליצירתו האחרונה הוא קרא חיי ההודים, ביצירה זו התייחס גולדוורת'י לילדה הודית בשם הילי.

חייו האישיים
גולדוורת'י התחתן בשנת 1982 עם ג'ודית גרגסון. יש להם 4 ילדים והם גרים בכפר פנפוט  בדרום מערב סקוטלנד. כיום הוא חי שם עם בת זוגו טינה פיסק, היסטוריונית של האמנות אותה הכיר כשבאה לעבוד איתו מספר שנים אחרי שנפרד מאשתו.

פרסים
 1979 – North West Arts Award 
 1980 – Yorkshire Arts Award 
 1981 – Northern Arts Award 
 1982 – Northern Arts Award 
 1986 – Northern Arts Bursary 
 1987 – Scottish Arts Council Award – פרס המועצה הסקוטית לאמנויות
 1989 – Northern Electricity Arts Award 
 2000 – מונה לתואר קצין של מסדר האימפריה הבריטית

עבודותיו
 תאריךכותרתמיקום200px1996–2003Sheepfoldsקומבריה, אנגליה2000Andy Goldsworthy at Storm King Art Center
(featuring the installation Storm King Wall) מרכז האמנות סטורם קינג
קורנוול, ניו יורק, ארצות הבריתאוגוסט 2001Stone Riverמרכז האמנות קנטור , אוניברסיטת סטנפורד, קליפורניה, ארצות הברית200px2002Andy Goldsworthy Arch at Goodwoodקרן קאס לפיסול, גודווד, מערב סאסקס, אנגליה200px2002 Chalk Stones Trail מערב סאסקס, אנגליהמאי – אוקטובר 2004Andy Goldsworthy on the Roof
(featuring the installation Stone Houses)גינת הגג של מוזיאון המטרופוליטן לאמנות
מנהטן, ניו יורק, ניו יורק, ארצות הברית2005Andy Goldsworthy: Early Works
A national touring exhibition from the Haywood Galleryאנגליה2005Drawn Stoneמוזיאון דה יאנג
סן פרנסיסקו, קליפורניה, ארצות הבריתינואר-מאי 2005The Andy Goldsworthy Project
(including the installation Roof) הגלריה הלאומית לאמנות
המול, וושינגטון, ארצות הברית2006Red sandstone wall at the Doerr-Hosier Centerמכון אספן
אספן, קולרדו, ארצות הברית200pxמרץ 2007 – ינואר 2008Andy Goldsworthyפארק הפסלים ביורקשייר
מערב יורקשייר, אנגליהאוקטובר 2008Spireפארק פרסידיו
סן פרנסיסקו, קליפורניה, ארצות הבריתיוני 2009Provence art trailפרובאנס, צרפת

פרסומים
 Republished as 

מקורות
ביוגרפיה של אנדי גולדוורת'י באתר קרן קאס 
ביוגרפיה של אנדי גולדוורת'י בגלריה הלאומית לאמנות בוושינגטון הבירה 
Tim Adams, Natural talent, London: The Observer. (2007-03-11)
 Alastair Sooke . He's got the whole world in his hands, London: The Daily Telegraph (2007-03-24)
 Stefan Beyst Andy Goldsworthy: The beauty of creation (June 2002)
 Robbie Moore, Goldsworthy in stone (2007-09-06)

ספרים

ראו גם
אמנות אדמה 
אמנות סביבתית

קישורים חיצוניים


 אנדי גולדוורת'י באתר קרן קאס לפיסול
 אנדי גולדוורת'י בלקסיקון ארטנט
 "ספארק" (תוכנית טלוויזיה) על עבודתו של אנדי גולדוורת'י 
 אנדי גולדוורת'י בלקסיקון ארטציקלופדיה

הערות שוליים

קטגוריה:פסלים אנגלים
קטגוריה:סגל אוניברסיטת קורנל
קטגוריה:בריטיות שנולדו ב-1956
קטגוריה:בריטים שנולדו ב-1956